Tyrania (Grécko)

Tyrania (od tyrannos) bola forma samovlády v starovekom Grécku.

Slovo tyranos Gréci prevzali pravdepodobne z niektorého východného jazyka, označoval len vládu jednotlivca bez neskoršieho hanlivého prídychu.Grécka tyrania je prechodným obdobím medzi vládou pozemkovej aristokracie a otrokárskym štátom. Prvé doložené použitie tohto výrazu v gréčtine je od starovekého gréckeho básnika Archilocha z Paru, ktorý tyranom nazval Daskylovho syna Gyga z Lýdie.náhľad|Harmadios a Aristogeitón vošli do dejín ako „Tyranobijci“, rímska kópia gréckeho originálu, Národné archeologické múzeum v Neapole

Tyranom sa mohol stať víťazný vodca vojenského puču alebo ľudového povstania. Boli to jednotlivci, ktorí pochádzali z aristokratických alebo remeselníckych rodín, prípadne aj zo zmiešaných manželstiev. (napr. Kypselos v Korinte, jeho matka pochádzala z aristokratickej rodiny a otec bol remeselník). Keď sa tento titul stal hanlivým, nebolo to preto, že ako sa kto zmocnil vlády, ale ako vládol. Najstarší tyrani boli väčšinou u ľudu obľúbení, lebo robili politiku v ich záujme a obklopovali sa múdrymi radcami. Tyrani druhej generácie spravidla svoju moc zneužívali, dbali hlavne o svoju slávu a nie o prospech ľudu. Už sa viac obklopovali telesnými strážami a boli častejšie zvrhnutí povstaním. V neskoršom období gréckych dejín sa tyrani definitívne zdiskreditovali, keď nastolili autoritatívnu diktatúru opierajúcu sa o žoldnierov. Keďže si niektorí počínali doslova tyransky, v mestách sa uskutočňovali demokratické prevraty.

Tyranie začali vznikať v polovici 7. storočia pred Kr., keď dochádzalo v starovekom Grécku k povstaniam s cieľom zvrhnúť niektoré aristokratické vlády. Historik Thukydides uvádza, že keď sa moc v Grécku zväčšovala a Gréci vynakladali zvýšené úsilie na získavanie peňazí, vo väčšine miest, kde vzrástli finančné príjmy sa k moci dostali tyrani (predtým tam boli dedičné kráľovstvá s vymedzenými výsadami). Tyrani sa v mestách dostávali k moci po odstránení pozemkovej šľachty. Staršie tyranie sa opierali najmä o stredné vrstvy roľníkov a remeselníkov, starali sa o hospodársku prosperitu miest, o rozvoj námorného obchodu a podporovali aj umenie.

Prvá známa tyrania sa nastolila v Korinte okolo roku 657 pred Kr., kde sa vlády ujal Kypselos. (vládol 657627 pred Kr.) Ďalšie podobné vzbury boli potom v Megare, Sikyóne a v ďalších mestách. V roku 632 pred Kr. sa aj v Aténach o takýto prevrat pokúsil Kylón, ale neuspel. Neskôr sa to v Aténach podarilo Peisistratovi, ktorý bol medzi tyranmi starovekého Grécka najvýznamnejšou osobnosťou.

Nasledujúci zoznam uvádza mená významnejších tyranov Grécka, zoradených chronologicky.
 Obdobie vlády   Meno tyrana  poznámky 655625 pred Kr. Kypselos  tyran v KorinteHerodotos, História, 5,92-95. 640620 pred Kr.  Theagenes  tyran v Megare625585 pred Kr. Periandros  tyran v Korinte, bol jeden zo siedmich mudrcov625600 pred Kr.Thrasyboulos  tyran v Miléte 595570 pred Kr.Kleisthenes  tyran v SikyónePausanias, Periégésis tés Hellados, 10,37,6.590580 pred Kr. Pittakos tyran v Mitiléne, bol jeden zo siedmich mudrcov560556 pred Kr. Peisistratos  tyran v Aténach, prvá jeho vládaHerodotos, História, 1,59.550 pred Kr. Peisistratos  druhá vláda Peisistrata v Aténach, bol zosadený v tom istom roku 546527 pred Kr. Peisistratos  tretia vláda Peisistrata v Aténach, skončila sa jeho smrťou540523 pred Kr. Polykrates  tyran na ostrove SamosHerodotos, História, 3,39. 527510 pred Kr.  Hippias  tyran v Aténach498492 pred Kr.  Hippokrates   tyran v GeleHerodotos, História, 7,154.494476 pred K. Anaxilas  tyran v RhégiuHerodotos, História, 7,165.491478 pred Kr. Gelón  tyran v GeleDiodoros, Bibliotheca historia, 11,20-38.488472 pred Kr.  Thérón  tyran v Akragante485478 pred Kr.  Gelón  sa stal tyranom v Syrakúzach478466 pred Kr.  Hierón I.  tyran v SyrakúzachDiodoros, Bibliotheca historia, 11,38-67.405367 pred Kr.  Dionysios I.  tyran v SyrakúzachDiodoros, Bibliotheca historia, 15,13,1.385374 pred Kr.  Iasón  tyran vo FérachXenofón, Hellenika, 6,4,24.369358 pred Kr.  Alexandros  tyran vo FérachPausanias, Periégésis tés Hellados, 6,5,2. 367343 pred Kr.  Dionysios II.  tyran v SyrakúzachPlutarchos, Bioi paralléloi, Dión, 9.317/316 pred Kr.  Agathokles  tyran v SyrakúzachJustinus, Epitome, 22,2,5-7.243234 pred Kr.  Lydiadas  tyran v Megalopolise

 Referencie a bibliografia 

Kategória:Staroveké Grécko